
A Krisna-völgy turisztikai jelentősége

Dolgozatom témájául egy különleges turisztikai desztinációt választottam, a Somogyvámoson található Krisna-völgyet. A völgy területén működő Indiai Kulturális Központ és Biofarm egyedülálló keleties hangulatával, komplex turisztikai kínálatával és példamutató önellátó ökogazdálkodásával egyre szélesebb körben ismert.
Kutatásaim a kínálati oldal bemutatásából és a keresleti oldal kérdőíves elemzéséből, valamint a völgy Somogyvámosra gyakorolt hatásának vizsgálatából állnak össze egésszé. A tényfeltárás és a mélyinterjúk alkalmával szerzett információkon kívül nagy hangsúlyt fektettem az önálló kutatásra, személyes véleményformálásra és egyedi termékfejlesztési ötletekre is. 
Őszintén bízom benne, hogy dolgozatomból a Krisna-hívők érdemesnek látnak majd néhány ötletet a megvalósításra, és hogy külső szemléletmódom valamint megállapításaim hasznosak lesznek úgy a közösség, mint a hasonló témában kutató szakdolgozók, érdeklődők számára. 



